KRIS5 menetlustarkvara kasutajakogemuse uuring
Registrite ja Infosüsteemide Keskus (RIK) kuulutas 13. aprillil välja hanke 2020. aastal valmiva uue vabavaralise kinnistusraamatu KRIS5 menetlustarkvara kasutajakogemuse ja -vajaduste analüüsi ning kasutajaliidese prototüübi koostamiseks.
Hanke infopäev toimus 18. aprillil RIKis. Hanke dokumendid on avaldatud riigihangete registris: https://riigihanked.riik.ee/register/hange/195667 .
Hanke eesmärgiks on välja töötada kaasaegsetel tehnoloogilistel lahendustel põhineva ning kasutajakeskset lähenemist võimaldava kinnistusraamatu menetlustarkvara kontseptsioon, mis võetakse aluseks eraldiseisva hankega läbiviidava KRIS5 menetlustarkvara väljatöötamise juures.
Kinnistusraamatu KRIS5 arendusprojekt viiakse ellu mitmes etapis kolme aasta jooksul ja selle raames toimuvaid töid rahastatakse peamiselt Euroopa Regionaalarengu Fondist. KRIS5 projekti raames vahetatakse täielikult välja senine, juba 2005. aastast kasutusel olev elektroonilise kinnistusraamatu lahendus.